Züleyxa Izmailova

Züleyxa Izmailova ([züleihha];Netiviide |url=https://web.archive.org/web/20170423061941/http://podcast.kuku.postimees.ee/2017/03/27/intervjuu-2017-03-271235/ |pealkiri=Saade rubriigist "Intervjuu" Kuku raadios 27.03.2017.  perekonnanimi aserbaidžaanipäraselt İsmayılzade, hüüdnimi Zuzu;Eestimaa Rohelised uueks juhiks valiti Züleyxa Izmailova. Pealinn, 27. märts 2017 sündinud 13. juunil 1985 Tallinnas) on Eesti poliitik, endine Tallinna abilinnapea (2017–2019) ja alates 2023 Riigikogu liige. 

Elukäik
Züleyxa Izmailova sündis Tallinnas, tema isa Yusif Ismayilov oli aser, ema on eestlane. Esimesed viis aastat elas Izmailova Aserbaidžaanis. 1990. aasta jaanuaris tapsid Nõukogude sõjaväelased ligi 200 Aserbaidžaani opositsioonilise Rahvarindega seotud tsiviilisikut, nende hulgas ka Züleyxa Izmailova isa. Pärast abikaasa hukkumist kolis Izmailova ema koos lastega tagasi Eestisse.

Züleyxa Izmailova õppis aastatel 2005–2008 Kehtna Majandus- ja Tehnoloogiakoolis geodeesiat, Tallinna Polütehnikumis fotograafiat ja Tallinna Tehnikaülikoolis geenitehnoloogiat.

Tegevus poliitikuna
Aastatel 2005–2012 oli Züleyxa Izmailova Sotsiaaldemokraatliku Erakonna liige.

11. märtsist 2015 kuni 10. veebruarini 2022 oli ta Erakonna Eestimaa Rohelised liige,Loora-Elisabet Lomp:Züleyxa Izmailova astus rohelistest välja. Postimees, 14. veebruar 2022 27. märtsist 2017 kuni erakonnast lahkumiseni 10. veebruaril 2022 ka erakonna esimees.Eestimaa Roheliste uus juht seab eesmärgiks ökoriigi. err.ee, 27. märts 2017Roheliste uueks juhiks valiti Züleyxa Izmailova. delfi.ee, 27. märts 2017 

2016. aastal valiti Izmailova ajakirja Anne & Stiil aasta naiseks.Ajakirja Anne&Stiil aasta naine on Züleyxa Izmailova. elu24, 25. november 2016

Alates 9. novembrist 2017 kuni aprillini 2019 oli ta Tallinna abilinnapea.

20. mail 2022 astus ta erakonda Eesti 200. Oktoobris 2022 valiti Izmailova erakonna Eesti 200 üldkoosolekul Eesti 200 juhatusse. Ta kandideeris 2023. aasta Riigikogu valimistel Eesti 200 nimekirjas Riigikokku, kogus valimisringkonnas nr 1 (Haabersti, Põhja-Tallinn ja Kristiine) 1011 häält ega osutunud valituks. 

19. mail 2023, pärast Eesti 200 parlamendifraktsiooni liikme Johanna-Maria Lehtme lahkumist riigikogust, teatas erakond, et 20. mail saab Riigikogu liikmeks asendusliige Züleyxa Izmailova.

2023. aasta 2. juunist teatati, et temast saab Tarmo Tamme asemel riigikogu keskkonnakomisjoni juht, kuid kaks nädalat hiljem teatas Eesti 200 fraktsiooni esimees Marek Reinaas, et fraktsioonis ei ole Izmailovale täit toetust ja vahetus lükkub tõenäoliselt edasi septembrisse.

31. mail 2024 otsustas Eesti 200 juhatus Züleyxa Izmailova erakonnast välja arvata."Eesti 200 heitis Züleyxa Izmailova erakonnast välja". ERR, 31. mai 2024

12. juunil 2024 astus Izmailova taas Sotsiaaldemokraatlikku Erakonda.

Ta kandideeris 2025. aasta kohaliku omavalitsuse volikogude valimistel Kristiine linnaosas, kogus 588 häält ning ei osutunud valituks.

 "Tiblamentaliteedi" postitus 
Züleyxa Izmailova sattus avalikkuse kriitika alla 2025. aasta augustis, kui ta avaldas sotsiaalmeediaplatvormil X (endine Twitter) postituse, milles kirjeldas negatiivseid kogemusi vene keelt kõnelevate "tibla mentaliteediga" inimestega.

Izmailova vastuoluline postitus pälvis laialdast meediakajastust, sealhulgas ka rohket kriitikat. Postituse ilmumisele järgnenud päevaks, 4. augustiks 2025 oli Izmailova selle kustutanud ning ta esitas avaliku vabanduse, tunnistades, et väljendus oli ebaõnnestunud ja et tema kriitika ei olnud suunatud ühegi rahvuse vastu tervikuna. Vabanduses viitas ta oma isiklikule taustale – tema isa tapeti Bakuus vene keelt kõnelevate Nõukogude armee sõjaväelaste poolt ning ta kasvas üles Maardus osana sealsete elanike eesti keelt kõnelevast vähemusest. Ta selgitas, et tema väljaütlemised olid suunatud konkreetsele käitumislaadile, mitte vene rahvusele tervikuna.

Isiklikku
Esimesed viis aastat elas Izmailova Aserbaidžaani pealinnas Bakuus. 1990. aasta jaanuaris tungisid Nõukogude relvastatud formeeringud Bakuusse, et sõjalise sekkumisega maha suruda Aserbaidžaani iseseisvust nõudnud opositsiooniline Rahvarinne. Nõukogude 20 000 sõjaväelasest koosneva formeeringu pealetungi käigus vigastati 800 ning tapeti ligi 200 tsiviilisikut, nende hulgas ka Züleyxa Izmailova isa Yusif Ismayilov. Pärast veriseid sündmusi kolis Züleyxa Izmailova ema koos lastega tagasi Eestisse.

2017. aastal abiellus Züleyxa Izmailova oma pikaaegse elukaaslase Joonas Laksiga; neil on kolm last.Ma elan siin. Aserbaidžaani verd Züleyxa Izmailova. Vikerraadio, 5. november 2016 

Züleyxa Izmailova noorem õde Leili Izmailova haigestus vähki ja suri 2014. aastal 27-aastaselt."Züleyxa Izmailova on kaotanud kaks lähedast inimest: pisikese tüdrukuna isa ja kolm aastat tagasi õe, kes lahkus raske haiguse tagajarjel". Kroonika, 22. detsember 2017

Viited

Välislingid

MA ELAN SIIN. Eesti-Aserbaidžaani verd Züleyxa Izmailova. Vikerraadio saade, 5. november 2016
Keskkonnaaktivist rääkis «Radaris» oma argipäevast: päevad täis koosolekuid, seminare, meeleavaldusi. Postimees, 7. veebruar 2017
Video! Zuzu Izmailova tundis abielu registreerides süümepiinu: mul on palju sõpru, kes seda Eestis teha ei saa!. Elu24, 7. august 2017
Roheliste erakonna juht Züleyxa Izmailova on valmis minema abilinnapeaks. ETV saade "Terevisioon", 3. november 2017
Tahaksin, et raviotstarbeline kanep oleks paremini kättesaadav. Õhtuleht, 16. november 2017
Iibest, naiste õigustest ja keskkonnast. Eesti Päevaleht, 6. märts 2018
Rail Baltic tuleb teiste projektide arvelt. Postimees, 16. mai 2018

Kategooria:Eesti keskkonnakaitsjad
Kategooria:XV Riigikogu liikmed
Kategooria:Feministid
Kategooria:Sündinud 1985